РЕГЛАМЕНТ (ЕО) № 219/2008 НА КОМИСИЯТА
от 11 март 2008 година
за изменение на Регламент (ЕО) № 423/2007 на Съвета относно ограничителни мерки срещу Иран
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 423/2007 на Съвета (1), и по-специално член 15, параграф 1, буква в) от него,
като има предвид, че:
(1)
Посочените в приложение IV към Регламент (ЕО) № 423/2007 физически и юридически лица, субекти и органи, които Съветът за сигурност на ООН или Комитетът по санкции на Съвета за сигурност на ООН определи и чиито средства и икономически ресурси са замразени в съответствие с настоящия регламент.
(2)
На 3 март 2008 г. Съветът за сигурност на ООН реши да измени списъка с физически и юридически лица, субекти и органи, за които следва да се прилага замразяването на средства и икономически ресурси. Затова приложение IV следва съответно да се измени.
(3)
В член 8, буква а), член 9 и член 11, буква б) от Регламент (ЕО) № 423/2007 се посочва датата, на която физическите лица, субекти и органи са били посочени от Съвета по санкциите, Съвета за сигурност на ООН или Съвета. Уместно е за всеки от тях да бъде посочена съответна дата.
(4)
За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложение IV към Регламент (ЕО) № 423/2007 се замества с текста от приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 март 2008 година.